На основу члана 45. став 6. Закона о локалној самоуправи ("Службени гласник РС", бр.129/2007, 83/14, 101/16,47/18 и 111/2021 – др.закон), и члана 68. став 1. тачка 19. и члана 71. Статута општине ("Службени лист општине Нова Варош", бр.4/2019 и 4/2020), Општинско веће општине Нова Варош, на седници одржаноj16.07.2024.године, донело је

**ОДЛУКУ О**

**ИЗМЕНИ ПОСЛОВНИКА О РАДУ ОПШТИНСКОГ ВЕЋА ОПШТИНЕ НОВА ВАРОШ**

**Члан 1.**

Мења се Пословник о раду Општинског већа Општине Нова Варош („Службени лист општине Нова Варош“, бр.4/2021) тако што се у Одељку II-ОРГАНИЗАЦИЈА ВЕЋА, у члану 8. став 1, **број ,,7,, замењује бројем ,,5,,** , те ће став 1. члана 8. гласити:

,,Веће чине председник општине, заменик председника општине и **5** чланова Већа,,.

**Члан 2.**

У осталом делу, Пословник о раду Општинског већа Општине Нова Варош, остаје непромењени.

**Члан 3.**

Ова Одлука ступа на снагу даном објављивања у "Службеном листу општине Нова Варош".

**ОПШТИНСКО ВЕЋЕ ОПШТИНЕ НОВА ВАРОШ**

**Број:06-58/4-1/2024-03 од 16.07.2024. године**

**ПРЕДСЕДНИК**

**ОПШТИНСКОГ ВЕЋА**

**\_\_\_\_\_\_\_\_\_\_\_\_\_\_\_\_\_**

**Бранко Бјелић**

***Образложење***

Чланом 45. став 6. Закона о локалној самоуправи ("Службени гласник РС", бр.129/2007, 83/14, 101/16,47/18 и 111/2021 – др.закон), прописано је да Општинско веће, чије чланове бира Скупштина општине на предлог председника Општине, може да има до пет чланова за општине до 15.000 становника, до седам за општине до 50.000 становника, до девет за општине, односно градове до 100.000 становника, односно до 11 за градове преко 100.000 становника, у складу са подацима последњег пописа становништва.

Како према подацима последњег пописа становништва, Oпштина Нова Варош броји 13.507, број чланова извршног органа може да броји максимално 5 чланова.